**ОБЈЕДИЊЕНИ ИЗВЕШТАЈ О КЉУЧНИМ АКТИВНОСТИМА МИНИСТАРСТАВА У ОБЛАСТИ ЗАШТИТЕ ДЕЦЕ/МЛАДИХ ОД НАСИЉА**

**I МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА**

У оквиру систематизације Министарства као основни носилац активности везаних за заштиту деце и ученика од насиља је Група за образовање мањина, социјалну инклузију и заштиту од насиља и дискриминације.Активности у области заштите од насиља прописане су систематизацијом Неке од наважнијих активности које су током протекле године остварене су:

**Закони, подзаконска акта и стручна упутства**

-Закон о основама система образовања и васпитања ( октобар 2017.)

-Правилник о поступању установе у случају сумње или утврђеног дискриминаторног понашања (1.септембар2018.).

-Правилник о обављању друштвено-корисног односно хуманитарног рада(15.септембар2018.).

- Упутсво о поступању установа образовања и васпитања и центара за социјални рад – органа старатељства у заштити деце од насиља донет зајено са Министарством за рад, запошљавање социјална и борачка питања(април2018.).

**Пројекти**

**Превенција дигиталног насиља**

Реализација пројекта Family Safe Net у сарадњи са Уницефом, Теленором и Центром за права детета Ужице. Пројекат подразумева истраживање коришћења интернета када су у питању деца узраста од 4-8.година ( упитник за родитеље, васпитаче и учитеље) као и едукацију васпитача и учитеља за рад са родитељима у циљу превенције дигиталног насиља и промовисања безбедности на интернету, као и израду лифлета , приручника за обуке. Пилотирање је започело у пет општина ( пет предшколских установа и пет школа) у Београду, Нишу, Ужицу, Крагујевцу и Новом Саду.

Успостављена је сарадња са Националним контакт центром за безбедност деце на интернету Министарства за телекомуникације тако да се реагује и поступа на позиве који се МПНТР достављају са овог телефона.

**Превенција родно заснованог насиља**

**„Интегрисани одговор на насиље над женама и девојчицама у Србији II“**

Пројекат има предшколску и школску компонента пројекта-изузетно важно укључивање предсколског сектору у ове активности

Развијен је програм обуке о хоризонталном учењу и менторству за 8 партнерских шола (одржано је 14 обука у 8 партнерских школа укључујући 200 наставника/ца). Четири менторске школе добиле прву траншу гранта за подршку програмима превенције родно заснованог насиља. Реализовано је 6 активности/акција по школама у циљу превенције родно заснованог насиља (500 ученика и ученица учествовало).

Развијен нацрт Концептуалног оквира уважавање различитости - значајан фактор у превенцији насиља. Организоване обуке за менторе и професионалце у предшколском васпитању и образовању о оквиру програма превенције насиља и дискриминације у предшколским установама

**Превенција насилног екстремизма**

-Учешће на обуци „Прва линија практичара који се баве борбом против радикализације-унапређење свесности и подстицање изградње капацитета у региону Западног Балкана“.

-Подршка реализацији истраживања „Интеретничка дистанца, насиље и насилни екстремизам који може водити ка тероризму“, Истраживачки центар за одбрану и безбедност.

-Учешће на конференцији презентовања резултата истраживања „Интеретничка дистанца, насиље и насилни екстремизам који може водити ка тероризму“.

- Учешће на међународној конференцији **„Изградња капацитета за превенцију насилног екстремизма у државама југоисточне Европе“**

**-Организација округлог стола „ Насилни екстремизам код младих“, 66. Конгрес психолога Србије**

**-Начињен План активности у образовно-васпитном систему на заштити ученика од насилног екстремизма.**

**-Започела сарадња са ОЕБСом и УНЕСКОм на активностима везани за заштиту од насилног екстремизма.**

**Превенција трговине децом и младима**

-Учешће на консултативној радионица о предлогу Мапе пута за елиминацију злоупотребе дечијег рада укључујући најгоре облике 23. новембра 2017, уз представљање налаза Истраживања о дечијем раду у пољопривреди у Републици Србији. Радионица је одржана у организацији Центра за социјалну политику и СеЦонс групе за развојну иницијативу, уз подршку пројекта Ангажовање и подршка на националном нивоу за смањење појаве дечијег рада (CLEAR) Међународне организације рада (МОР).

-Учешће на конференцији која је одржана 15.12.2017. у хотелу ,,Стари млин'' у Београду представљена је *Мапа пута за елиминацију злоупотребе дечијег рада*, као и резултати пројекта ,,Ангажовање и подршка на националном нивоу за смањење појаве.

Обуку за заштиту деце од трговине децом и младима завршило око 150 наставника физичког васпитања(август2018.).

Сарадња са Центром за заштиту жртава трговине на подршци деци у ризику од трговине људима или жртвама трговине.

Сарадња са Црвеним Крстом Србије и НВО Атина .

Учешће у изради акционог плана за заштиту жртава трговине људима.

**„Прекогранична интеркултурална сарадња образовних институција Републике Србије и Републике Хрватске“**

Пројекат спроводе Министарство просвете, науке и технолошког развоја Републике Србије и Министарство знаности и образовања Републике Хрватске у сарадњи са Нансен дијалог центрима у Србији и Хрватској. Циљ пројекта јесте развијање интеркултуралне сарадње, међусобног поштовања и уважавања, толеранције у интеркултуралним срединама и превенција насиља. У складу са тим изабране су основне и средње школе из интеркултуралних средина: ОШ “Јулија Бенешића“ (Илок), ОШ „Матија Губец“ (Таванкут), Гимназија „Светозар Марковић“ (Суботица), Прва средња школа ( Бели Манастир).

**,,До успеха, заједно!''**

Током првог полугодишта школске 2017/2018. године реализоване су у Београду обуке за волонтере, координаторе и представнике школа у оквиру пројекта ,,До успеха, заједно!''. Овај пилот пројекат реализују заједно Министарство просвете, науке и технолошког развоја, Министарство здравља и Министарство омладине и спорта, а спроводи се у четири основне школе у Београду, Новом Саду, Нишу и Крагујевцу, уз подршку Мисије ОЕБС-а у Србији и амбасаде Израела у Београду. Циљ пројекта је да се кроз спортске и едукативне активности креира средина у којој ученици развијају поштовање и разумевање, свест о значају учења и здравих животних стилова и да се на тај начин превенирају различити облици насиља, антисоцијалног понашања, укључујући злоупотребу дрога, насиље и расизам.

**Активности у оквиру тела Владе Републике Србије**

Министарство активно учествује у раду тела Владе Републике Србије и међуресорних радних група на унапређивању остваривања и заштите права детета:

1. Савета за права детета Владе Републике Србије,
2. Радне групе за израду Стратегије за превенцију и заштиту деце од насиља и пратећег акционог плана (2018-2022)
3. Учешће у раду УО пројекта „Интегрисани одговор на насиље над женама и девојчицама“ II, Координационо тело за родну равноправност
4. Учешће у раду радне групе за израду Стратегије за борбу против дискриминације .
5. Учествовање у Радној групи за заштиту ученика од наркоманије.

МПНТР координише рад међуминистарске радна група за заштиту деце од насиља, односно оперативног тела ове групе коју чине представници Министарства просвете, науке и технолошког развоја, Министарства унутрашњих послова,Министарство омладине и спорта, Министарства правде, Министарство трговине, туризма и телекомуникација, Министарство за рад и запошљавање, борачка и социјална питања и Министарства културе и информисања.

**Стручно усавршавање запослених –специфичне обуке**

Обучено око 300 директора основних и средњих школа за заштиту од насиља у образовном систему у оквиру обуке за стицање услова за полагање испита за лиценцу.

Обучено око 200 наставника физичког васпитања за превентивни рад у области заштите ученика од насиља.

Оспособљено око 60 нових саветника за рад на СОС телефону кроз посебну обуку.

**СОС телефон – 0800- 200201**

Наставним данима током школске године функционише СОС телефон за пријаву насиља на коме дежурају посебно обучени саветници. У извештајном периоду остварено око 500 разговора консултативног, саветодавног и инструктивног карактера.

**Медијска кампања**

Усарадњи са **РТС-ом покренута кампања „Буди друг спречи насиље“** у оквиру које је урађено следеће:

* Одржани консултативни састанци представника МПНТР и РТС-а
* Договорена структура кампање и планиране активности
* Изабран слоган кампање
* 21. фебруара 2018. године Радио-телевизија Србије, коју заступа генерални директор Драган Бујошевић и Министарство просвете, науке и технолошког развија, које заступа министар Младен Шарчевић, потписали су Споразум о сарадњи у вези са заједничким активностима у циљу развијања позитивног система вредности и заштите деце и младих од насиља. (догађај промовисан на медијима).
* Одржано 8 фокус група са ученицима основних и средњих школа да би се изабрале кључне поруке важне за децу и младе
* Начињене поруке: две групе-једна за децу, друга за одрасле,родитеље и наставнике (преко100 предлога порука-филтрирано и изабрано око 40)
* Начињена листа јавних личности које су одговарајуће за овакву кампању.
* Обављени разговори са њима.
* Извршене припреме и усклађене поруке са личностима које их говоре
* Учествовање на снимању спотова, консултације са режисером спотова и учесницима
* Снимљено укупно 76 спотова и тизера
* Емитовани на различитим емисијама РТС-а
* Конципирана кампања на интернету
* Покренута кампања на интернету
* Учествовање у емисијама на РТСу у којима се промовише кампања.

**Сарадници**

Рад у овој облсти остварен је кроз сарадњу са: Министарством унутрашњих послова, Министарством рада, запошљавања и социјалне политике, Министарством трговине и телекомуникација, Градским секретаријат за образовање Београд, УНИЦЕФом,ОЕБСом, ,Друштвом психолога Србије, Педагошким друштво Србије, Удружењем наставника физичке културе, CARE International, Центар Е8, Нансен дијалог Центром Србија, центрима за социјални рад, експерти за одређене области, бројним невладине организације, појединачним школе, родитељима и другим заинтересованим за обезбеђивање бољих, безбеднијих услова за одрастање и развој деце у Србији.

**II МИНИСТАРСТВО УНУТРАШЊИХ ПОСЛОВА**

На стратешком плану Министарство активно учествује у раду саветодавних тела Владе Републике Србије и међуресорних радних група на унапређењу међусекторског и мултидисциплинарног приступа у промоцији и унапређивању остваривања и заштите права детета, и то:

1. Савета за права детета Владе Републике Србије,
2. Савета за младе,
3. Савет за праћење и унапређење рада органа кривичног поступка и извршења кривичних санкција према малолетницима,
4. Министарског тима за анализу постојећих законских решења која се тичу проблематике превенције и интервенције у случајевима вршњачког насиља (Оперативног међуминистарског радног тела за смањење вршњачког насиља),
5. Координационог тела у области безбедности и заштите деце при коришћењу информационо – комуникационих технологија,
6. Радне групе за припрему текста радне верзије нацрта Закона о малолетним учиниоцима кривичних дела и кривичноправне заштите малолетних лица са подзаконским актима,
7. Радне групе за израду нацрта Правилника о начину препознавања облика злостављања, злоупотребе, дискриминације и насиља над децом у спорту,
8. Радне групе за израду Стратегије за превенцију и заштиту деце од насиља и пратећег акционог плана (2018-2022) и
9. Радне групе за израду новог Акционог плана за спровођење Националне стратегије за младе (2018- 2020),

У раду интерсекторских тимова за заштиту деце од злостављања и занемаривања у Београду, Новом Саду, Нишу, Крагујевцу, Алексинцу, Сврљигу, Књажевцу, Зајечару, Краљеву, Врњачкој Бањи, Трстенику, Параћину, Врбасу, Суботици, Новом Бечеју и Сремској Митровици.

У спровођењу и извештавању о реализованим активностима у складу са Акционим планом за Поглавље 23 „Правосуђе и основна права“ и Акционог плана за Поглавље 24 „Слобода, правда и безбедност“ у деловима који се односе на права детета.

На превентивном плану, спроводе се програми, пројекти и акције намењени развоју безбедносне културе код деце и младих и смањењу појава насилног понашања међу вршњацима чији је носилац или у којима у својству партнера учествује Министарство унутрашњих послова и то:

* Програм „Основи безбедности деце“,
* Пројекат „Матура 2018“,
* Пројекат „Превенеција вршњачког насиља“
* Пилот пројекат „Оснаживање породице - програм подршке породици и младима од 10 до 14 година“

Програм „Основи безбедности деце“

Од септембра 2017. године, Министарство унутрашњих послова у сарадњи са Министарством провете, науке и технолошког развоја у четвртим и шестим разредима основних школа у Републици Србији спроводи програм „Основи безбедности деце“ у оквиру кога активни и пензионисани полицијски службеници информишу ученике о безбедносним темама које се односе на улогу полиције у служби грађана, безбедности деце у саобраћају и ванредним ситуацијама, као и о превенцији и заштити деце од свих видова насиља, трговине људима и злоупотребе дроге и алкохола. Од школске 2018/2019. године, програмом су обухваћени и ученици првог разреда основних школа, који ће се током дружења са полицијом и ватрогасцима упознати са улогом полиције у заштити грађана, превенцијом насиља, безбедним коришћењем интернета и заштитом од пожара, поплава и земљотреса.

У школској 2017/2018. години, у непосредном извођењу предавања ученицима, учествовало је 130 полицијских службеника-координатора програма и 2.358 полицијских службеника криминалистичке, саобраћајне и полиције опште надлежнопссти, припадника ватрогасно спасилачких јединица, као и 42 пензионисана полицијска службеника.

Уз подршку Мисије ОЕБС-а у Републици Србији, израђени су постери са порукама о безбедности деце, који су подељени свим основним школама у Републици Србији, а одштампан је и ученицима четвртог и шестог разреда подељен „Водич за безбедност деце“ на српском језику у 117.557 примерака и на језицима националних мањина (мађарском, румунском, словачком, русинском, босанском, хрватском и албанском) у 6.430 примерака. Програм је реализован у 1.140 основних школа, у којима је одржано укупно 49.013 предавања, на којима је за сваку тему у просеку присуствовало 54.815 ученика четвртог разреда и 56.150 ученика шестог разреда. На тему: „Насиље као негативна друштвена појава“, одржано је укупно 6.198 предавања, у 3.670 одељења четвртог разреда (93,5%), на којима је присуствовало 55.440 ученика и у 3.122 одељења шестог разреда (97,5%), на којима је присуствовало 57.335 ученика.

Министарство унутрашњих послова извршило је евалуацију програма, која је реализованa на узорку од по две основне школе у руралној и градској средини у девет градова у Србији. Анкетирање је спроведено на узорку од 461 одељења (четвтог и шестог разреда) у 56 школа, а обухваћено је и 525 извођача наставе. Може се констатовати да су ученици активно учествовали у настави и да су стекли нова и унапредили постојећа знања о безбедносним ризицима, начинима превенције и вештинама остваривања безбедносне заштите, као и да су спремнији да отворено разговорају о својој безбедности. Оцену да је програм успешно спроведен, потврђује и чињеница да је општа оцена обуке, по мишљењу наставног особља у школама 4,73.

У току је израда електронске апликације „Водич за безбедност деце“ уз подршку Мисије ОЕБС у Србији.

Пројекат „Матура 2018“

У периоду од 25.04. до 15.06.2018. године, на подручју полицијских управа у Републици Србији реализованe су активности пројекта „Матура 2018“. Акценат је био на превентивном деловању полиције кроз информативне и едукативне активности о безбедносним ризицима и изазовима матурских прослава, као и на појачаној превентивној контроли лица, објеката и возила (посебно у зонама школа, у близини угоститељских објеката и другим местима одржавања наведених прослава). Од посебне важности била је и сарадња са медијима која се превасходно састојала у јавном позивању матураната на одговорно понашање. С тим у вези, припремљена су два видео спота за безбедно прослављање матуре, која су емитована на националним и локалним телевизијским станицама. Од стране циљне групе, на друштвеној мрежи „Фејсбук“ регистровано је 23.118 прегледа, а на „Инстаграму“ 20.971 преглед поменутих спотова.

Превентивне информативно/едукативне активности спроведене су у 447 средњих школа и гимназија (75% од укупног броја) кроз 934 предавања којима је присуствовало 34.765 ученика завршних разреда (што је за 20% више ученика у поређењу са претходном годином). Обухваћено је више тематских целина (узимајући у обзир безбедносне ризике матурских прослава који су уочени у претходним годинама), а наведена предавања реализована су од стране 683 полицијска службеника.

Превентивно/оперативне акцијe усмерене на спречавање вршења кривичних дела, посебно са елементом насиља и у вези са опојном дрогом и прекршаја из области јавног реда и мира и саобраћаја, од стране 969 полицијских службеника спроведене су у зони 351 школe, при чему је поднето 13 кривичних пријава и 373 прекршајнe пријавe. Извршена је контрола 4.595 лица, 3.477 моторних возила и 437 угоститељских и других објеката. Одузета су 32 комада пиротехничких средстава; код 30 лица пронађена је и одузета опојна дрога; код три лица пронађени су и одузети ножеви и такође код три лица друга средства погодна за напад (бејзбол палице и метални бокс).

Пројекат „Превенеција вршњачког насиља“

У складу са Протоколом о сарадњи у превенцији вршњачког насиља, потписаним између Министарства унутрашњих послова, Града Београда и Медицинске школе „Београд“, са циљем спровођења информативно-едукативних трибина у београдским општинама, ради спречавања и смањења испољавања насилних облика понашања међу децом и младима, од новембра 2017. до јуна 2018. године, у оквиру пројекта „Преванеција вршњачког насиља“, одржано је више трибина на којима је учествовало преко 600 ученика, родитеља и наставног особља основних и средњих школа са општина Вождовац, Звездара, Стари град и Савски венац. Такође, током јула и августа 2018. године, у сарадњи са СЦ „Олимп“, за око 600 младих полазника кампа „Лето на Олимпу 2018“, одржано је 18 трибина на тему: „Превенција вршњачког насиља“. Пројекат је изазвао велику пажњу и интересовање посебно у погледу разјашњавања дилема како препознати насиље и у којим ситуацима, којој надлежној институцији обратити се за помоћ и заштиту.

Пилот пројекат „Оснаживање породице - програм подршке породици и младима од 10 до 14 година“

Министарство унутрашњих послова у сарадњи са Министарством просвете, науке и технолошког развоја уз подршку Канцеларије УН за борбу против дроге и криминала од априла 2018. године, у 10 београдских основних школа за 100 породица реализује пилот пројекат „Оснаживање породице - програм подршке породици и младима од 10 до 14 година“, чији је циљ развијање породичних вештина ради превентивног деловања на проблеме у понашању деце и спречавање насиља, коришћења дроге и вршења криминала међу децом. Пројекат је намењен деци старијег основношколског узраста од петог до осмог разреда, у оквиру кога се деца кроз игру, разговоре и едукативне филмове обучавају како да се одупру негативном вршњачком притиску. Родитељи уче да боље комуницирају са децом, да ослушкују и слушају децу, препознају њихова осећања, показују љубав и да поставе границе.

Дечија недеља

Током одржавања Дечије недље од 01. до 07.10.2018. године, под мотом **“Моје је право да живим срећно и здраво – за одрастање без насиља“*,***  на јавној дебати „Из планова у акцију - за одрастање без насиља“, поред осталих представљене су и активности МУП-а у области превенције и заштите деце од насиља са посебним освртом на циљеве, мере и активности предвиђене нацртом нове Стратегије за превенцију и заштиту деце од насиља са акционим планом (2018-2022). Такође, у Народној скупштини Републике Србије одржан је ђачки парламент, под називом „Како препознати и шта урадити - за одрастање без насиља“, на коме су ученици средњих школа из Србије уз подршку представника просвете, здравства и полиције, разговарали о томе како препознати и адекватно реаговати на ситуације насиља, на који начин развијати идеју нулте толеранције према насиљу, као и како да својим ангажовањем у породици, школи и локалној заједници, допринесу спречавању овог феномена.

На оперативном плану, полицијска интервенција у решавању насилних деликата међу вршњацима је брза и ефикасна, спроводи се у складу са Законом о малолетним учиниоцима кривичних дела и кривичноправној заштити малолетних лица („Службени гласник РС“ бр. 85/2005), који представља „*lex specialis“* у овој области, другим позитивноправним прописима уколико нису у супротностима са наведеним законом, као и смерницама из Посебног протокола о поступању полицијских службеника у заштити малолетних лица од злостављања и занемаривања.

У свим полицијским управама и станицама у Републици Србији, обезбеђена је 24 - часовна доступност обучених полицајаца (у области права детета и малолетничког кривичног права, којих тренутно има 2.128), како деци, тако и њиховим родитељима, односно стартељима, као и једнако поступање полиције у погледу заштите личности малолетног лица потенцијалне или стварне жртве и начина обављања разговора са њим. На унапређењу безбедносне заштите ученика и школа у школској 2018/2019. години, ангажовано је 350 полицијских службеника позорника (тзв. „школских полицајаца“) у 660 школа у Републици Србији (347 ОШ и 313 СШ).

Према подацима Министартсва унутрашњих послова, од јануара до септембра 2018. године, у школама и њиховом непосредном окружењу у Републици Србији, евидентирано је 3.350 безбедносно-интересантних догађаја/[[1]](#footnote-1) или за око 14% мање (него у истом периоду прошле године - 3.902). Посебно је значајно истаћи да је број кривичних дела у школама/школским зонама смањен за 28% (са 1.019 на 736). Такође, смањен је број ученика који су задобили телесне повреде у различитим облицима насилничког понашања за преко 40% (са 73 на 41) – тешке телесне повреде задобило је 10 (19) ученика, а 31 (54) лаке телесне повреде.

У истом периоду полиција је пријавила 594 кривичнa дела извршена између вршњака (лица млађих од 19 година), што је за 14,5% мање него у истом периоду прошле године (695). У структури насилних деликата најзаступљенија су била кривична дела која подразумевају лакше облике насиља, а од тешких кривичних дела догодила су се три убиства у покушају (у Крагујевцу, Новом Саду и Краљеву).

**III МИНИСТАРСТВО КУЛТУРЕ И ИНФОРМИСАЊА**

Министарство културе и информисања почетком 2018. године објавило је јавни позив за суфинансирање пројеката из области јавног информисања, за различите категорије медија: радио, интернет, телевизију, штампане медије и независну продукцију, као и пројекте који се односе на суфинансирање oрганизовања и учешћа на стручним, научним и пригодним скуповима, као и унапређивања професионалних и етичких стандарда у области jавног информисања. Јавним позивом дефинисане предносне теме од којих су и садржаји намењени деци и превенција вршњачког насиља. Значајан број медија чији пројекти су разматрани бавио се овим темама. Одабрани су и суфинансирана следећи пројекти, који осим заштите деце од насиља има за тему и вршњачко насиље:

Подносилац пројекта: Центар за професионализацију медија и медијску писменост

Назив пројекта: За професионално и одговорно извештавање о деци

За реализацију пројекта додељено је 1.000.000,00 динара.

Пројектом је предвиђено истраживање медијских садржаја како би се утврдило како и на који начин се спроводе извештавања о деци. Истраживање је спроведено у периоду од 20. јула до 1. октобра 2018. год. Обухватило је комплетан програм телевизија са националном фреквенцијом (РТС 1, ТВ Пинк, ТВ Прва, ТВ О2 и ТВ Хаппy) и седам дневних листова (Политика, Данас, Вечерње новости, Блиц, Курир, Информер и Српски телеграф). Циљ истраживања био је да се анализом садржаја утврди какав је третман деце у водећим српским медијима и на који начин они извештавају о деци. Пројекат има позитиван утицај на професионално извештавање о деци и доприноси унапређењу етичких стандарда у области медијског извештавања.

**Пројекти реализовани преко радија**

1.Подносилац пројекта: Радиодифузно предузеће Студио Б д.о.о.

Назив пројекта: Без насиља у школи

За реализацију пројекта додељено је 1.000.000,00 динара

Циљ пројекта је да се у сарадњи са свим релевантним актерима укаже на све учесталију појаву вршњачког насиља и утиче на смањење дискриминације и развој толерантности, кроз покретање регионалне медијске кампање за младе против вршњачког насиља. Циљне групе су деца и млади. Планирана је реализација 48 полусатних емисија са конкретно дефинисаним и образложеним темама.

2.Подносилац пројекта: „Штампа, радио и филм“ д.о.о. Бор

Назив пројекта: Млади за младе – ИН и АУТ

За реализацију пројекта додељено је 500.000,00 динара.

Циљ пројекта је превенција вршњачког насиља на подручју општине Бор. Циљна група су млади који трпе насиље и млади са проблемима у понашању. У значају пројекта јасно се препознају потребе и проблеми дефинисане циљне групе. Медијски садржај биће реализован кроз 12 получасовних емисија које ће креирати млади новинари, па ће концепт емисија бити прилагођен наведеној циљној групи.

3.Подносилац пројекта: Центар за информатички инжењеринг и пројектовање д.о.о.

Назив пројекта: Вршњачко насиље на друштвеним мрежама

За реализацију пројекта додељено је 600.000,00 динара

Пројекат препознаје проблем вршњачког насиља на друштвеним мрежама. Значај и циљ пројекта јасно су дефинисани и усклађени су са реалним проблемом пораста насиља на интернету. Примарне и секундарне циљне групе добро су одабране па ће пројекат имати позитиван утицај на информисање школске деце и младих.

4.Подносилац пројекта: ПД за инжењеринг трговину и услуге Елипса а.д

Назив пројекта: Звони и стопирај - повећање свести код деце и младих да је насиље штетно за онога ко врши насиље и за онога над киме се насиље врши

За реализацију пројекта додељено је 400.000,00 динара

Пројекат говори о вршњачком насиљу на подручју Краљева и Рашке, промовишући ненасилно решавање конфликта. У значају пројекта јасно се препознаје проблем и потреба циљне групе. Пројекат ће бити релизован кроз серијал тематски прецизираних емисија.

5.Подносилац пројекта: Радиодифузно предузеће "021" д.о.о. Нови Сад

Назив пројекта: Реци НЕ, насиље није мој избор

За реализацију пројекта додељено је 400.000,00

Пројект говори о проблему вршњачког насиља. Планирана је производња разноврсног медијског садржаја, од радијских емисија, објава на порталу, видео записа до штампаних и дигиталних памфлета чиме се повећава доступност пројекта циљној групи.

6.Подносилац пројекта: Друштво са ограниченом одговорношћу Радио Пожега - Пожега

Назив пројекта: „Насиље је око нас а ћути се на сав глас!“

За реализацију пројекта додељено је 400.000,00 динара

Намера је да се пројектом укаже на све већи проблем вршњачког насиља у друштву и неадекватну реакцију кључних актера у спречавању овог проблема. Циљна група су млади из Пожеге и околине, као и институције и организације које се баве младима. Предвиђено је емитовање 28 емисија у трајању од 30-45 минута у којима ће бити приказани актуелни догађаји, а потом ће се са гостима у студију разговарати о конкретним мерама за смањење насиља.

7. Подносилац пројекта: Радиодифузно предузеће Студио М д.о.о. Чачак

Назив пројекта: О насиљу гласно“

За реализацију пројекта додељено је 707.040,00 динара

Пројекат о вршњачком насиљу биће спроведен кроз истраживање евидентираних случајева вршњачког насиља у чачанским школама и конкретне примере пропуста у правовременом реаговању. Указаће се и на недостатке досадашњих механизама за очување безбедности младих у школи. Пројекат је свеобухватан са јасним истраживачким доприносом у реализацији задате теме. Медијски садржај биће реализован кроз 26 емисија.

**Пројекти реализовани преко интернет медија**

1.Подносилац пројекта: Центар за професионализацију медија и медијску писменост

Назив пројекта: Деца у медијском огледалу

За реализацију пројекта додељено је 500.000,00 динара

Тема пројекта је извештавање медија о деци. Медијски садржај биће објављен на порталу који има велики број посета што садржај чини доступним великој циљној групи.

2. Подносилац пројекта: Удружења грађана „Центар за едукацију и развој“

Назив пројекта: Вести су реалност, вршњачко насиље је одговорност!

За реализацију пројекта додељено је 300.000,00 динара.

Тема пројекта је проблем вршњачког насиља на југу Србије. Планирана је производња и емитовање 20 специјализованих образовно- информативних текстова и још 15 додатних медијских садржаја. Циљне групе су деца Врања и Лесковца.

3. Подносилац пројекта: Центар за информисање „Шта жене желе“

Назив пројекта: Квалитетним информисањем против вршњачког насиља

За реализацију пројекта додељено је 500.000,00 динара.

Тема пројекта је превенција вршњачког насиља. Планирано је да се кроз 50 медијских садржаја родитељи информишу како да препознају "блаже облике угњетавања и страх детета-жртве", коме да се обрате и како да реше проблем.

4. Подносилац пројекта: Агенција за производњу радио и телевизијских програма Студио 101, Зоран Николић ПР

Назив пројекта: Деца медија

За реализацију пројекта додељено је 400.000,00 динара

Тема пројекта је информисаност младих. Обрађују се теме како користити рачунар, електронску пошту и др. Пројектом је планирана производња 78 медијских садржаја са циљем да се превенира злоупотреба деце на интернету

5.Подносилац пројекта: Новости Дана.Рс Доо Ниш-Палилула

Назив пројекта: Заштита деце и превенција вршњачког насиља на интернету

За реализацију пројекта додељено је 400.000,00 динара.

Тема пројекта је вршњачко насиље и указивање на врсте насиља и заштиту деце. Планирана су 24 медијска садржаја. Пројекат је довољно разрађен са прецизно дефинисаним активностима. Тема пројекта је актуелна. Посебна пажња усмерена је на значај заштите деце на интернету и друштвеним мрежама. Циљне групе су добро идентификоване. Захтев за суфинансирање пројекта није прихваћен у целини. Подржавају се персонални трошкови.

6.Подносилац пројекта: Новинско издавачко друштво Чачански глас д.о.о. Чачак

Назив пројекта: "О вршњачком насиљу из различитих углова"

За реализацију пројекта додељено је 300.000,00 динара

Тема пројекта је превенција вршњачког насиља са намером да се утврди узрок, а онда и утиче на превенцију вршњачког насиља.

**Пројекти реализовани преко штампаних медија**

1.Подносилац пројекта: НИП Недељник доо Београд

Назив пројекта: СТОП ВРШЊАЧКОМ НАСИЉУ: Ниједно дете више не сме да страда

За реализацију пројекта додељено је 1.100.000,00 динара

Пројекат „Недељника” је усмерен на подизање свести јавности о проблему вршњачког насиља. Пројекат је новинарско - истраживачког карактера са јасно разрађеним темама.

**IV МИНИСТАРСТВО ОМЛАДИНЕ И СПОРТА**

**СЕКТОР ЗА ОМЛАДИНУ**

У сарадњи са УНФПА, у оквиру пројекта „Интегрисани одговор на насиље над женама и девојчицама у Србији”, а у сарадњи са удружењем Центар Е8 које је имплементациони партнер на пројекту, формирани су „Буди мушко” клубови у пет градова у Србији: Чачак, Ниш, Нови Сад, Крагујевац и Крушевац. Кроз обуке на овом пројекту младићи су упознати са ненасилним начинима комуникације. Циљна група пројекта били су млади мушкарци који су васпитани да буду груби и насилни и којима генерално није дозвољено да искажу своје емоције или покажу слабости. Након обука, организоване су уличне акције, као што су: Фер плеј меч у фудбалу, где су играле фудбал мешовите мушко-женске екипе, а правило је било да су се рачунали само голови које постигну девојке; „Буди мушко – скувај нешто“ где су мушкарци спремали палачинке, а жири је био састављен од девојака које су оцењивале шта су младићи припремили; „chalk walk“ активност у оквиру које су разнобојним кредама на плочнику исписиване поруке као што су: Ако ти пукне филм - ниси мушкарац него фотоапарат! Буди мушко – мењај правила, Буди мушко – билдуј мозак, Буди мушко – искулирај тучу и слично.

Поред овог пројекта, у оквиру редовних годишњих јавних конкурса које објављује министарство, финансирају се пројекти удружења младих, удружења за младе и њихових савеза који за циљ имају смањење насиља код младих, као и развијање превентивних механизама за унапређење безбедносне културе младих и за превенцију вршњачког насиља.

**СЕКТОР ЗА СПОРТ**

Центар за права детета током 2011. године реализује пројекат „Превенција конфликата и насилног понашања према и међу децом и младима у спорту као делу локалне заједнице”, у сарадњи са Немачком организацијом за интернационалну сарадњу ГИЗ (ГмбХ) – пројекат „Јачање структура за оснаживање и партиципацију младих у Србији“ и Министарством омладине и спорта Републике Србије. Тежиште пројекта је на спровођењу истраживања „Насилно понашање према и међу децом и младима у спорту“. Резултати истраживања треба да буду основа за планирање и креирање програма превенције конфликата и насилног понашања према и међу децом и младима у спорту. Истраживање је спровео пројектни тим кога су чинили Драган Попадић, главни истраживач и сараднице: Љубица Бачанац, Милена Голић, Марија Петровић и Станислава Видовић. Спорт је изабран као активност која има велики потенцијал да допринесе формирању карактера и добрих навика у понашању младих, па сматрамо да представља добру средину за стицање вештина ненасилног решавања конфликтних ситуација и унапређења комуникације и толеранције међу децом и младима.

Са Центром за права детета је још 2014. године израђен Протокол за заштиту деце и младих од насиља у рекреативним и спортским активностима.

Протокол за заштиту деце и младих (а под појмом деца и млади подразумевају се деца и млади предшколског и школског узраста) од насиља у рекреативним и спортским активностима односи се на заштиту деце и младих који се баве рекреативним и спортским активностима у вртићу (физичке активности) и школи (настава физичког, спортске секције, спортске смотре и такмичења) и у спортским клубовима, спортским друштвима и „школама“ спорта. Вредности које заступа овај протокол су хуманост, ненасиље, мирно решавање сукоба, уважавање разлика и специфицности, разумевање, сарадња, сигурност, посвећеност целог друштва, компетентност за бављење рекреативним и спортским активностима са децом и младима. Општи циљ и посебни циљеви између осталих су заштита деце и младих од свих облика насиља у рекреативним и спортским активностима и подизање компетенција (знања, вештина и ставова) спортских стручњака и стручњака у спорту за заштиту деце и младих од насиља у рекреативним и спортским активностима. Специфични циљеви у превенцији између осталих су укључивање свих (како одговорних тако и  заинтересованих) у припрему, развијање и примену активности и мера за превенцију, укључивање медија у промоцију превентивних активности, информисање јавности о активностима везаним за превенцију. Специфични циљеви у интервенцији су дефинисање процедура реаговања (предузетих поступака и мера), планирање заштитних активности и мера, праћење и евиденција облика и учесталости насиља над и међу децом и младима у рекреативним и спортским активностима, процена ефикасности предузетих поступака и мера.

На основу члана 4. став 8. Закона о спорту („Службени гласник РС”, број 10/16),  Министар омладине и спорта, Министар унутрашњих послова, Министар правде и Министар здравља споразумно су донели ПРАВИЛНИК о начинима препознавања облика злостављања, злоупотребе, дискриминације и насиља над децом у спорту. Овим правилником ближе се уређују начини препознавања облика злостављања, злоупотребе, дискриминације и насиља над децом у спорту. Забрана злостављања, злоупотребе, дискриминације и насиља над децом у спорту, односи се на све организације у области спорта, као и на сва лица која су учлањена, запослена или на други начин ангажована у организацијама у области спорта. Радна група, коју чине представници Министарства здравља, Министарства унутрашњих послова, Министарства правде и Министарства омладине и спорта, израдила је Предлог правилника, који је, након усаглашавања текста, у фази прибављања мишљења надлежних министарстава.

**V МИНИСТАРСТВО ПРАВДЕ**

Усвајањем, односно почетком примене Закона о спречавању насиља у породици ( „ Сл. Грасник РС“ бр.94/2016) индиректно су створени услови за спречавање насиља које се дешава у образовно-васпитним установама између деце и младих. У прилог томе иде чињеница да су представници васпитно – образовних установа, као неко ко је сем породице најближи деци означени као обавезни да примењују поменути закон ( чл. 7. закона), преко њихове обавезе да пријаве свако сазнање о постојању насиља у породици( чл. 12. ст.2 закона) до предвиђања могућности да представници образовних и васпитних установа учествују у раду Групе за кооридинацију и сарадњу ( чл.25. ст. 4. закона) створени су предуслови за превентивно деловање и спречавање насиља над малолетним лицима у оквиру породице, а индиректно и на смањење насиља које се одвија између деце и маладих у васпитним и образовним установама. Овакво тумачење је оправдано становиштем да су деца која врше насиље над другом децом највероватније била или су изложена насиљу у породици, било од стране родитеља или старалаца, или пак блиских сродника. С друге стране један број деце која су изложена насиљу постају жртве и у школском окружењу најчешће због недостатка самопоуздања, неповерња у одрасле и повлачења у себе. Такође стручњаци наводе да је и пасивно присуство насилним догађајима у породици, дакле и у ситуацијама када деца нису директно изложена насиљу, подједнако штетно за њихов развој и свакако утиче на њихово понашање када су ван своје куће, односно у школи. Због тога је важно створити за децу мирно и сигурно окружење, без насиља у њиховим породицама. Да би се постигао тај циљ нужно је издејствовати да се важећа нормативна решења адекватно и у целости примењују од стране свих надлежних државних органа и установа, а у конкретном случају од стране представника образовних и васпитних установа.

I

Нормативна решења Закона о спречавању насиља у породици

2.1. Једна од превентивних мера у циљу заштите деце од насиља је свакако благовремено пријављивање и насиља у породици од стране свих надлежних државних органа и установа, дакле и од стране образовних установа ( чл.13. став 2. закона). Међутим истраживање спроведено у АП Војводина показују да од почетка примене закона образовно-васпитне установе готово и да нису пријављивале случајеве породичног насиља полицији. Како је спречавање насиља у породици један од предуслова за спречавања насиља у школама Министарство правде се активно залаже за доследну примену члана 13. став 2. Закона о спречавању насиља у породици.

2.2. Пружање заштите и подршке деци која су жртве насиља у породици, али и деци која су жртве кривичних дела наведених у члану 4. став 1. Закона о спречавању насиља у породици предвиђена је кроз израђивање индивидуалног планна заштите и подршке. Закон о спречавању насиља у породици препознаје децу жртве насиља, чак иако нису директно изложена насиљу, већ расту у насилном окружењу. У изради овог плана би требало да учествују и представници васпитних и образовних установа пружајући релевантне информације које су им доступне у свком конкретном случају, дајући например своју оцену о конкретном детету, о његовом понашању у школи, о односу који је успостављен или није успостављен са родитељима детета и слично,.

II

Активности Министарства правде предузете у циљу адекватне примене закона и заштите деце

С обзиром на то да су управо државне установе, те које можда и пре центра за социјални рад и других државних органа могу да примете непосредну опасност од насиља у породици, Министарство правде је предузело бројне активности како би подстакло и охрабрило представнике установа ( здравствених, васпитних, образовних) да у складу са законом насиље пријаве без одлагања, пружањем едукативних и информативних садржаја којима се доследно објашњава намера законодваца и истиче потреба да се полицији или тужилаштву пријави свако сазнање о насиљу у породици, посебно оно над децом, било да су директно или индиректно њему изложена и то од стране представника образовних установа.

2.1. Новембра 2016. године на сајту Министарства правде „Искључи насиље“ у одељку „ *Мере превенције*“ ([www.iskljucinasilje.rs](http://www.iskljucinasilje.rs)) објављен је текст „ Мере превенције предвиђене новим законом“ који је ажуриран 1. јуна 2017. године када је почела примена Закона о спречавању насиља у породици. Овом приликом значајна је мера под тачком 3. у којој се односи на препознавање насиља, где се између осталог указује и на то да препознавање насиља може бити и резултат уочавања *одступања од уобичајеног понашања детета у вртићу или школи од стране предшколске или школске установе*, примећивањем трагова на телу жртве од стране сваког лекара или здравственог радника, без обзира на конкретну здравствену услугу коју је тражила жртва, препознавање психолошког насиља од стране Центра за социјални рад, на пример када се жртва боји, не жели да говори или када наводи да јој насилна особа прети узимањем деце, када не поштује модел виђења, када нарушава њен ауторитет код деце и слично.

2.2. Од октобра до новембра 2017. године Министарство правде је активним учешћем дало подршку пројекту који је финансирала Европска унија, а спроводио УНИЦЕФ и Центар за права детета у партнерству са другим министарствима, међу којима је и Министарством просвете, науке и технолошког развоја где су, у три града Нови Сад, Крагујевац и Ниш, представницима државних установама, међу којима су били и представници образовних установа и то из општина Врбас, Сремска Митровица, Нови Бечеј, Суботица, Краљево, Трстеник, Параћин, Врњачка Бања, Алексинац, Сврљиг, Књажевац и Зајечар од стране представнице Министарства правде предочени механизми које доноси Закон о спречавању насиља у породици у циљу заштите деце од злостављања и занемаривања и значају мултисекторске сарадње.

2.3. У Врбасу су дана 11.12.2017. године представнице Министарства правде одржале обуку интерсекторског тима за заштиту деце од злостављања и занемаривања. Обуци су присуствовали представници 13 образовних установа са посручја Општине Врбас, као и представници других државних органа и установа у смислу чл. 7. Закона о спречавању насиља у породици. Тема ове обуке је била “Мултисекторски приступ у заштити деце”.

2.4. Министарство правде је дана 21. децембра 2017.године организовало Конференцију „ *Ефекти примене Закона о спречавању насиља у породици и изазови у пракси*„.На конференцији су поред представника ресорних министарстава, представника тужилаштва, полиције, здравствених установа, центара за социјални рад, националне службе за запошљавање, као и невладиних организација које се баве проблематиком родно заснованог насиља, били позвани и представници просветних установа, председници актива директора Основних и Средњих школа, дакле представници свих државних органа, установа и организација које чине Групу за координацију и сарадњу у складу са чланом 25. Закона о спречавању насиља у породици на подручју Града Београда . На конференцији је учесницима је дата и могућност да поставе питања у вези са пријављивањем насиља као и са применом Закона о спречавању насиља у породици.

2.5. Током фебруара 2018. године на сајту Министарства правде „ Искључи насиље „ ([www.iskljucinasilje.rs](http://www.iskljucinasilje.rs)) дати су одговори на питања стручне јавности ( *одељак* „*О закону – питања и договори/питања стручне јавности*). Тако су између осталог дати одговори и на питање представника просветних установа који су присуствовали поменутој Конференцији:

На који начин ће школа бити заштићена након пријаве насиља у некој породици с обзиром да деца и даље иду у ту школу и да просветни радници долазе у контакт са родитељима и слично.

Да ли би на основу разговора ученика са психологом школе да постоји насиље у породици, школа требало да поднесе пријаву полицији?

Како поступати према ученику који има 14 година, иде у осми разред основне школе у којој је насилан, а вероватно је насилан и у кући, а родитељи ученика су проблематични, необични и свађалице?

2.6. Током фебруара 2018. године израђен је постер којим је представљена Група за координацију и сарадњу у смислу чл. 25 и 26. овог закона (чл. 26 став.1. Закона о спречавању насиља у породици :“ *Групу за координацију и сарадњу чине представници основних јавних тужилаштва, полицијских управа и центара за социјални рад, са подручија за које се група образује*“ и чл. 25. став 4.Закона о спречавању насиља у породици: „*Састанцима могу по потреби, присуствовати представници образовних, васпитних и здравствених установа и Националне службе за запошљавање, представници других правних лица и удружења и појединци који пружају заштиту и подршку жртвама“* и њено функционисање са циљем да се подстакну представнике свих надлежних државних органа и установа на доследну примену закона.

2.7. У јулу и септембру 2018. представница Минисатрства правде је учествовала на стручном састанку где је представницима надлежних државних органа и установа, којима су присуствовали и представици образовних установа, на подручју Града Новог Пазара, указала на потеребу благовременог пријављивања насиља у породици, односно сваког сазнања за насиље у породици и заштиту деце.

2.8. Током новембра 2018. године за подручје Лесковца, Лебана, Бојника, Црне Траве , Медвеђе, Власотинца, Пријепоља, Прибоја, Нове Вароши, Бора, Неготина, Мајданпека и Кладова Министарство правде уз подршку УНДПа организује три стручна састанка са циљем мултисекторског повезивања и благовременог пријављивања насиља у циљу спречавања насиља у породици са освртом на децу било да су директно или индиректно изложена насиљу, указујући на важност благовременог пријављивања од стране државних установа предочавањем начина како исто и урадити. На овим семинарима ће бити присутни представници Основних, Средњих стручних школа, Гимназија, представници Актива директора Основних и Средњих школа.

2.9. Током новембра биће публиковна збирка „ *Одговори на недоумице и дилеме око примене Закона о спречавању насиља у породици*“ како би се професионалци – представницима свих надлежних државних органа и установа у смислу чл. 7. Закона о спречавању насиља информисали о недоумицама које су се појавиле у примени овог закона, а у циљу његове адекватне имплементације.

1. [↑](#footnote-ref-1)